## Naredba o homologaciji glavnih svjetala za motorna vozila, za asimetrični kratki i/ili dugi svjetlosni snop, s halogenim žaruljama kategorija R2 i/ili HS1

### NN 147/1998 (12.11.1998.), Naredba o homologaciji glavnih svjetala za motorna vozila, za asimetrični kratki i/ili dugi svjetlosni snop, s halogenim žaruljama kategorija R2 i/ili HS1

# **DRŽAVNI ZAVOD ZA NORMIZACIJU I MJERITELJSTVO**

Temeljem članka 13. stavak 2., članka 17. stavak 2. i članka 23. stavak
4. Zakona o normizaciji ("Narodne novine" broj 55/96) ravnatelj Državnog
zavoda za normizaciju i mjeriteljstvo donosi

## **NAREDBU**

### **O HOMOLOGACIJI GLAVNIH SVJETALA ZA MOTORNA VOZILA, ZA ASIMETRIČNI KRATKI I/ILI DUGI SVJETLOSNI SNOP, S HALOGENIM ŽARULJAMA KATEGORIJA R2 I/ILI HS1**

I. PODRUČJE PRIMJENE

1. Glavna svjetla za motorna vozila sa žaruljama kategorija R2 i/ili
HS1 moraju biti homologirana sukladno ovoj naredbi.

2. Ova naredba odnosi se na glavna svjetla za cestovna motorna vozila
koja imaju staklenu leću ili leću od umjetnih gradiva.

II. ZAHTJEVI

3. Glavna svjetla u smislu ove naredbe moraju udovoljavati zahtjevima
Pravilnika broj 1 Ekonomskog povjerenstva Ujedinjenih naroda za Europu,
s izmjenama i dopunama koje su stupile na snagu zaključno 30. prosinca
1997.1, koji je dodatak Ženevskom sporazumu iz 1958. o prihvaćanju
jednakih uvjeta za homologaciju i uzajamno priznavanje homologacije opreme
i dijelova motornih vozila (u daljnjem tekstu: Pravilnik ECE R 1.01).

4. Pravilnik ECE R 1.01 u izvorniku dostupan je u Normoteci Državnog
zavoda za normizaciju i mjeriteljstvo.

III. ISPITIVANJE GLAVNIH SVJETALA

5. Ispitivanje glavnih svjetala u smislu ove naredbe može provoditi
samo ovlašteni laboratorij prema zahtjevima Pravilnika ECE R 1.01.

IV. HOMOLOGACIJA GLAVNIH SVJETALA

6. Državni zavod za normizaciju i mjeriteljstvo provodi homologaciju
glavnih svjetala u smislu ove naredbe prema Pravilniku ECE R 1.01.

V. PROVJERA SUKLADNOSTI

7. Provjera sukladnosti vozila sa zahtjevima ove naredbe provodi se
prema postupku koji je propisan Pravilnikom o homologaciji vozila ("Narodne
novine" broj 82/96, 107/96, 79/97, 132/97 i 58/98).

VI. PRIMJENA

8. Ova naredba stupa na snagu osmog dana nakon objave u "Narodnim novinama".

9. Danom stupanja na snagu ove naredbe prestaje važiti Pravil-nik br.
1 "Jednoobrazni propisi koji se odnose na homologaciju svjetla za put za
motorna vozila koja emitiraju jedan asimetrični oboreni svjetlosni snop
za put i jedan svjetlosni snop za put, ili jedan ili drugi od ovih snopova"
("Narodne novine" br. 53/91).

\_\_\_\_\_\_
(1) ECE dokumenti u kojima je objavljen tekst pravilnika:
E/ECE/324 - E/ECE/TRANS/505Rev.1/Ad.1/Rev.4 (Preradba 4, stupila na snagu
27. listopada 1992.) E/ECE/324 - E/ECE/TRANS/505Rev.1/Ad.1/Rev.4/Amend.1
(Dopuna 1, stupila na snagu 14. veljače 1994.) E/ECE/324 - E/ECE/TRANS/505Rev.1/Ad.1/Rev.4/Amend.2
(Dopuna 2, stupila na snagu 1. srpnja 1994.) E/ECE/324 - E/ECE/TRANS/505Rev.1/Ad.1/Rev.4/Amend.3
(Dopuna 3, stupila na snagu 26. prosinca 1996.) E/ECE/324 - E/ECE/TRANS/505Rev.1/Ad.1/Rev.
4/Amend.4 (Dopuna 4, stupila na snagu 30. prosinca 1997.)

Klasa: 011-02/98-02/25
Urbroj: 558-04/7-98-1
Zagreb, 6. listopada 1998.

Ravnatelj
Državnog zavoda
za normizaciju i mjeriteljstvo
**dr. sc. Jakša Topić, dipl. ing.,** v. r.

Naredba, NN 147/1998-1814